हिंदी फिल्मन के महान गायक, अभिनेता, निर्माता अउर स्क्रीन राइटर किशोर कुमार आज भले ही ये दुनिया में नइखन लेकिन हम सबके दिलन में उनकर याद सदियों तक जिंदा रही।
आज किशोर कुमार के जन्मदिन ह। 4 अगस्त 1929 के जन्मल किशोर कुमार के असली नाम आभास कुमार गांगुली रहे।
किशोर कुमार के करियर को शुरुआत एक अभिनेता के रूप में 1946 में आईल फिल्म शिकारी से भईल रहे।
साल 1948 में रिलीज़ भईल फिल्म जिद्दी खातिर किशोर कुमार पहिला बार गायिकी में उतरलन।
किशोर कुमार जेतना आपन प्रोफेशनल लाइफ की वजह से चर्चा में रहने ओतने उनकर पर्सनल लाइफ भी चर्चित रहे।
किशोर कुमार चार-चार ठो शादी कईले रहने अउर एक शादी खातिर त मुसलमान भी बन गईल रहने।
किशोर कुमार के पहिला शादी रुमा देवी से भईल रहे लेकिन आपसी अनबन के कारण जल्द ही उनकर तलाक हो गईल रहे। पहिला शादी के वक़्त किशोर कुमार 21 साल के रहने। शादी के 8 साल बाद दूनू जानी अलग हो गईल लोग।
एकरी बाद किशोर कुमार हिंदी सिनेमा के सबसे खूबसूरत अदाकारा मधुबाला के साथ शादी रचवने। मधुबाला खातिर ऊ आपन धर्म भी बदल लिहने अउर आपन नाम ‘करीम अब्दुल’ रख लिहने। हालांकि कुछ सालन बाद ही मधुबाला दुनिया के अलविदा कही दिहली।
किशोर 1976 में अभिनेत्री योगिता बाली के साथ तीसरका शादी कईने लेकिन ई शादी भी ज्यादा दिन तक नाही चलल अउर दू साल में ही रिश्ता खत्म हो गईल।
बाद में योगिता बाली के शादी अभिनेता मिथुन चक्रवर्ती के साथ हो गईल। कहल जाला कि एकरी खातिर किशोर दा मिथुन से काफी समय तक नाराज रहने।
साल 1980 में उ चउथा अउर आखिरी शादी लीना चंद्रावरकर से कईने। लीना किशोर कुमार से उम्र में 21 साल छोटी रहली।
18 अक्टूबर, 1987 के दिल के दौरा पड़े से उनकर निधन हो गईल।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva